CELEX: 62015TN0029
Language: da
Date: 2015-01-21 00:00:00
Title: Sag T-29/15: Sag anlagt den 21. januar 2015 — International Management Group mod Kommissionen

9.3.2015   
            
            
               DA
            
            
               Den Europæiske Unions Tidende
            
            
               C 81/28
            
         Sag anlagt den 21. januar 2015 — International Management Group mod Kommissionen
   (Sag T-29/15)
   (2015/C 081/36)
   Processprog: engelsk
   
      Parter
   
   
      Sagsøger: International Management Group (Bruxelles, Belgien) (ved solicitor M. Burgstaller og C. Farrell samt barrister E. Wright)
   
      Sagsøgt: Europa Kommissionen
   
      Sagsøgerens påstande
   
   
               —
            
            
               Det ændrede bilag til Kommissionens gennemførelsesafgørelse af 7. november 2013 vedrørende den årlige handlingsplan for 2013 for Myanmar/Burma, der finansieres over Den Europæiske Unions almindelige budget vedtaget den 16. december 2014, annulleres
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført syv anbringender.
   
               1.
            
            
               Første anbringende om at Kommissionen ikke har påvist, at sagsøgeren ikke opfyldte betingelserne i artikel 53d, stk. 1, i finansforordningen for 2002 (1) og artikel 60, stk. 2, i finansforordningen for 2012 (2).
            
         
               2.
            
            
               Andet anbringende om at der ingen ændringer har været i de standarder, som anvendes i sagsøgerens regnskab, revision, interne kontrol eller udbudsprocedurer, der kunne begrunde en afgørelse fra Europa-Kommissionen om, at sagsøgeren ikke længere kunne få overdraget budgetgennemførelsesopgaver.
            
         
               3.
            
            
               Tredje anbringende om at Kommissionen tilsidesatte sin forpligtelse til at overholde princippet om god forvaltningsskik og princippet om forsvarlig økonomisk forvaltning.
            
         
               4.
            
            
               Fjerde anbringende om at Kommissionen har overtrådt sine forpligtelser i henhold til princippet om gennemsigtighed.
            
         
               5.
            
            
               Femte anbringende om at Kommissionen ikke gav sagsøgeren en klagemulighed.
            
         
               6.
            
            
               Sjette anbringende om at Kommissionen undlod at opfylde sin forpligtelse til at begrunde.
            
         
               7.
            
            
               Syvende anbringende om at vedtagelsen af de anfægtede foranstaltninger udgør en overtrædelse af sagsøgerens berettigede forventning.
            
         
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget, som ændret (EFT L 248, s. 1).
   
      (2)  Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1).